b'\n_START_ARTICLE_\nIntel 8008\n_START_PARAGRAPH_\nIntel 8008 oli Intelin suunnittelema ja valmistama suoritin. Se esiteltiin huhtikuussa 1972. Alun perin Computer Terminal Corporation (CTC) oli tilannut Intelilt\xc3\xa4 suorittimen ohjelmoitavaan Datapoint 2200 -p\xc3\xa4\xc3\xa4tteeseen. Koska suoritin my\xc3\xb6h\xc3\xa4styi eik\xc3\xa4 se t\xc3\xa4ytt\xc3\xa4nyt CTC:n suorituskykyvaatimuksia, Intel alkoi markkinoida sit\xc3\xa4 muille asiakkaille._NEWLINE_Suorittimessa oli 8-bittinen v\xc3\xa4yl\xc3\xa4, ja se tarvitsi eritt\xc3\xa4in paljon muita laitteita toimiakseen. Vaikka se suoritti hieman v\xc3\xa4hemm\xc3\xa4n k\xc3\xa4skyj\xc3\xa4 sekunnissa kuin 4-bittiset Intel 4004 ja Intel 4040, se k\xc3\xa4sitteli dataa kahdeksan bitti\xc3\xa4 kerrallaan ja kykeni k\xc3\xa4ytt\xc3\xa4m\xc3\xa4\xc3\xa4n enemm\xc3\xa4n keskusmuistia, mik\xc3\xa4 teki siit\xc3\xa4 k\xc3\xa4yt\xc3\xa4nn\xc3\xb6ss\xc3\xa4 3 tai 4 kertaa nopeamman kuin 4-bittiset edelt\xc3\xa4j\xc3\xa4ns\xc3\xa4._NEWLINE_Suoritinta k\xc3\xa4ytettiin Micral N -mikrotietokoneessa.'